ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ ጸለውቲ ኣፍሪቃውያን ፕረዚደንት ኢሳይያስ ናጽነት ህዝቡ ክሕሉ ጸዊዖም 11 ሰነ 2019 ምንጪ ስእሊ, Getty Images መግለጺ ስእሊ, ተሸላሚ ኖቤል ናይጀርያዊ ፕሮፌሰር ዎለ ሶዪንካ ሓደ ካብቶም ነቲ ጻውዒት ዘቕረቡ'ዩ። ኣብ ኣፍሪቃ ዘለው፡ ጋዜጠኛታት፣ ተሓለቕቲ ሰብኣዊ መሰላትን ደረስትን ዝርከብዎም 103 ኣፍሪቃውያን፡ ሃገረ ኤርትራ ምስ ኢትዮጵያ ዝነበራ ዲፕሎማስያዊ ዝምድናታት ናብ ንቡር ምምላሳ ብኹሉ ደላዪ ጽቡቕ ዝንኣድ ምኻኑ ብምግላጽ፡ ህዝቢ ኤርትራ ዝግብኦ ሓርነታት ክረክብ ጸዊዖም። ነዚ ናብ ፕረዚደንት ኢሳይያስ ኣፈወርቂ ዝጸሓፉዎ ቅሉዕ ደብዳበ፡ ኤርትራውያን ዝሓሸ ናብራ ንኸናድዩ ሰፍ ዘይብል ሓደጋታት ይሓልፉ ኣለው ይብል። ብዙሓት ጋዜጠኛታትን ተሓለቕቲ ሰብኣዊ መሰላትን ተኣሲሮም ስለዘለዉ፡ ከም ዜጋታት ኣፍሪቃ፡ ምስ ህዝቢ ኤርትራ ዘለዎም ዘየወላውል ምሕዝነት ተደሪኾም ነዚ ደብዳቤ ከም ዝጸሓፍዎ የብርሁ። እዞም ተሸላሚ ኖቤል ናይጀርያዊ ፕሮፌሰር ዎለ ሶዪንካ፣ ግብጻዊት ደራሲትን ጋዜጤኛን ሞና ኢልታህዋይ፣ ኬንያዊ ተሓላቒ ዴሞክራሲ ቦኒፌስ ሙዋንጊ ዝርከብዎም 103 ፍሉጣትን ጸለውትን ኣፍሪቃውያን እዮም። ወሰንቲ ፍጻመታት ኣብ ታሪኽ ኤርትራ መገዲ ኣየር ኤርትራ ንምንታይ እዩ ዘይዓበየ?
